আল্লাহর দেওয়া কোরআনী জীবনবিধানের প্রতি মুসলমানদের এমন অবহেলা নিজেই এক মহাপাপ। এমন পাপ শুধু আযাবই ডেকে আনতে পারে। ইসলামের বিজয়ে তাদের কি কোনই দায়বদ্ধতা নেই? আলোচ্য বইটি রচিত হয়েছে তেমনি এক দায়বদ্ধতা থেকে। এ বইটি আলোচিত হয়েছে ইসলামী রাষ্ট্রবিপ্লব কেন জরুরী এবং কী ভাবেই বা সেটি সফল হতে পারে তা নিয়ে। আলোচিত হয়েছে, বিপ্লবের পথে অনিবার্য মাইল ফলকগুলোই বা কী? আলোচ্য বইয়ের পুরা ধারণাটি এসেছে নবীজী (সাঃ) যে পর্যায়গুলো অতিক্রম করে একটি রাষ্ট্রীয় বিপ্লবে সফল হয়েছিলেন তা থেকে। আলোচনায় এসেছে, এ বিষয়ে পবিত্র কোরআনে মহান আল্লাহর দিক-নির্দেশনাই বা কী? তবে রোডম্যাপ তো তখনই গুরুত্ব পায়, যখন কাঙ্খিত গন্তব্যস্থলটিতে পৌঁছবার জন্য মানুষ রাস্তায় নামে। যারা পথেই নামে না, তাদের কাছে আবার রোডম্যাপের গুরুত্ব কী? কোনটি সঠিক আর কোনটি বেঠিক সে প্রশ্নটি তো আসে পরে। বাংলাদেশের মুসলমানদের সবচেয়ে বড় পশ্চাদপদতা মূলতঃ এক্ষেত্রটিতে। তাই ঘুমন্তু মানুষের হাতে রোডম্যাপ তুলে দেওয়ার অর্থ হয় না। তাই এর আগে আরো বহু কিছু বলার থাকে। এ বইয়ে সে বিষয়ও আলোচিত হয়েছে। করুণাময় মহান আল্লাহতায়ালা এ ক্ষুদ্র প্রচেষ্ঠাকে কবুল করুণ। আমীন।